open-index/open-wikipedia-markdown huggingface dataset:
Pašilaičiai

**Pašilaičiai** – Vilniaus miesto dalis, esanti į šiaurės vakarus nuo miesto centro. Seniūnijos centras. Ribojasi rytuose su Fabijoniškėmis (skiria Ukmergės gatvė ()), pietuose – su Šeškine, pietvakariuose su Justiniškėmis, vakaruose – su Gineitiškėmis ir Zujūnais (skiria Vilniaus vakarinis aplinkkelis), šiaurėje – su Pavilionimis. Gyvenvietės dalis Vilniaus rajone yra Pašilaičių kaimas.

Yra paštas, Vilniaus rajono centrinė poliklinika, Pašilaičių šeimos medicinos centras, gimnazija, vidurinės, pagrindinės ir pradinės mokyklos, keli vaikų lopšeliai‑darželiai, darželis-mokykla, bendruomenės santalka (įkurta 2003 m.), Šv. Jono Pauliaus II koplyčia. Vyrauja daugiabučiai 5, 9 ir 16 aukštų gyvenamieji namai.

## Istorija
Pašilaičiai – buvęs kaimas netoli Vilniaus. Istoriniuose šaltiniuose minimas nuo XVIII a. XIX a. pabaigoje čia gyveno 89 gyventojai, 1953 m. – virš 200. XIX a. pab. Pašilaičiai pateko į Riešės valsčių, Bukiškio apylinkę, buvo Gineitiškių dvaro valda. Tarybiniais laikais įėjo į Avižienių apylinkę. Plečiantis miestui, 1987 m. pastatytas mikrorajonas, pavadintas tuo pačiu vardu. Projekto autorius – architektas K. Balėnas. Rajoną sudaro kelios pagrindinės gatvės – Žemynos, Medeinos, Gabijos ir Pašilaičių. Gatvių planas sudaro 3 žiedus, kurių viduryje – ramios, automobilių nepasiekiamos pėsčiųjų erdvės.

Vietovė kalvota, namai pastatyti netankiai, daug žalumos. Vietomis išlikusi buvusio seno kelio medžių alėja, senųjų kaimo sodybų sodų medžiai. Pašilaičiuose veikia kelios parduotuvės, kavinės, paštas. Rajono viduryje 1987 m. pastatytas tam laikui labai modernus pagrindinis prekybos centras „Pašilaičiai“ (architektas St. Garuckas). Rytinėje Laisvės prospekto pusėje įsikūrusios komercinės įmonės. Pašilaičiuose yra dvi lietuvių mokyklos – Žemynos progimazija, Gabijos gimnazija, pradinė Medeinos mokykla ir A. Puškino gimnazija, penki vaikų darželiai. Šiuo metu rajonas sparčiai plečiasi Ukmergės kryptimi. 2006 m. Pašilaičiai, kartu su Verkiais, buvo išrinkti švariausia Vilniaus miesto seniūnija.

## Susisiekimas
Susisiekimas su kitomis Vilniaus miesto dalimis puikus – kursuoja 5 troleibusai, 5 paprasti bei 2 greitieji autobusų maršrutai. Iš Pašilaičių galima tiesiogiai nuvykti į Santariškes, Jeruzalę, Žvėryną, Antakalnį, Šnipiškes, Žirmūnus, Zujūnus, Lazdynus, Karoliniškes, Naujamiestį, Šeškinę, Viršuliškes, Žemuosius Panerius bei stotį.

Pagrindinės stotelės: Pašilaičių žiedas, Skalvių žiedas, Medeinos st., Jurgio Baltrušaičio st., Deivių st., Žemynos st., Vilniaus rajono poliklinika.

## Gyventojai

## Vaizdai

Pasilaiciai 2023 Gabijos by Augustas Didzgalvis.jpg|Gabijos g. žiedas
Pasilaiciai 2023 Medeinos by Augustas Didzgalvis.jpg|Medeinos g. žiedas
Pasilaiciai 2023 Zemynos by Augustas Didzgalvis.jpg|Žemynos g. žiedas
Gabijos pro by Augustas Didzgalvis.jpg|Gabijos progimnazija
S. Lozoraičio g..jpg|2010 m.
Pašalaičiai.JPG|2011 m.


## Šaltiniai

*
Bublių tvenkinys

**Bublių tvenkinys** – antras pagal plotą tvenkinys Kėdainių rajono savivaldybės teritorijoje, esantis Vilainių ir Šėtos seniūnijose ant Obelies upės (10,5 km nuo jos žiočių), 5 km į rytus nuo Kėdainių, rytinėje plento  pusėje.

Tvenkinys įrengtas 1980 m. užtvenkus Obelies upę 10,1 km nuo žiočių ir užliejus jos slėnį. Plotas – 150 ha. Tūris 6,4 mln. m³, didžiausias gylis 13,2 m, vidutinis gylis 4,2 m. Ilgis iš pietryčių į šiaurės vakarus 8,1 km, plotis 0,45 km. Įteka Lankesa. Kranto linija 23,1 km ilgio, mažai vingiuota. Altitudė 48,4 m. Krantai lėkšti, vietomis apaugę siauru medžių ruožu.  Aplinkui plyti dirbami laukai. Priešsroviui iškart ant Malčiaus upės telkšo Aristavos tvenkinys, ant Obelies upės – Aukštųjų Kaplių tvenkinys, ant Piltynos upelio – Piltynos tvenkinys. Pasroviui iškart telkšo Juodkiškių tvenkinys.

Prie užtvankos 2002 m. įrengta 160 kW galios mažoji hidroelektrinė.

Gausu nedidelių karšiukų, kuojų, ešerių. Yra starkių, lydekų, karpių, aukšlių.

Gyvenvietės prie Bublių tvenkinio: Aristava, Bubliai, Taučiūnai, Daukainiai, Užlukiai, Aukštieji Kapliai, Bajėniškis, Valkaičiai, Ivaniškiai, Stašaičiai, Vainiūnai. Rytinį tvenkinio galą kerta kelias .

Debitas:
* Upės – 3,07 m³/s
* Užtvankos skaičiuotinis: 280 m³/s

Užtvanka 225 m ilgio, 10 m pločio. Vandens pralaida – sifoninė. Įrengta 1980 m.


Image:Bubliai 001.JPG|Bublių užtvanka
Image:Bubliai 003.JPG|Vaizdas žemiau užtvankos. Vandens pralaida, toliau prasideda Juodkiškių tvenkinys
File:Bubliai 002.JPG|Bublių tvenkinys nuo užtvankos
file:Bublių tvenkinys už Aristavos.JPG|Tvenkinys netoli Aristavos


## Šaltiniai
Haverfordwest County AFC

**Haverfordvesto „County“** (; ) – Velso futbolo klubas iš Haverfordvesto.

## Istorija
Klubas įkurtas 1899 m. 1992 m. pirmą kartą iškopė į aukščiausią lygą. Dalyvavo elito diviziono kovose. Buvo keletą kartų iškritę į žemesnį divizioną.

2003–2004 m. iškovojo čempionato bronzos medalius, o trečioji vieta iki šiol yra geriausias klubo pasiekimas.

Vėl buvo iškritę į žemesnį divizioną. Nuo 2011–2012 m. žaidė Pirmame divizione (antra pakopa).

2015–2016 m. pateko į aukščiausią lygą, tačiau liko paskutinėje dvyliktoje vietoje ir po sezono vėl buvo perkelti į Pirmą divizioną.

Nuo 2020–2021 m. sezono rungtyniavo aukščiausioje šalies lygoje. 2022–2023 m. sezone liko septintoje vietoje, tačiau laimėjo atkrintamąsias dėl vietos Europoje. Pateko į 2023–2024 m. Konferencijų lygos atrankos turnyrą. Burtai lėmė, kad „Shkendija“ iš Šiaurės Makedonijos tapo varžovais. Pirmosios rungtynės išvykoje baigėsi varžovų pergale 1-0. Atsakomosios rungtynės įvyko 2023 m. liepos 20 d. Kardife. Po pagrindinio laiko pirmavo velsiečiai (1-0), tad buvo žaidžiamas pratęsimas. Rezultatas nepakito ir rungtynių baigtis sprendėsi baudinių serijos metu. Nors „mėlynieji paukštukai“ mušė pirmieji ir nepataikė, tačiau dramatiškoje ir permainingoje serijoje pavyko palaužti varžovus.

## Sudėtis
: *Atnaujinta: [[2023 m.]] [[liepos 21]] d.*

## Pasiekimai

## Sezonai

|}Šaltinis: 

## Rekordai
* Didžiausias laimėjimas lygos rungtynėse: 5-0 prieš Cemaes Bay FC 1997 m.,
* Didžiausias pralaimėjimas lygos rungtynėse: 0-9 prieš Bangor City.

## Spalvinė gama

## Apranga
; Sportinės aprangos pokyčiai.
* Namuose žaidžia mėlyna apranga. 

## Išnašos

## Nuorodos
* Oficiali klubo svetainė
* facebook paskyra
* SOCCERWAY
* FLASHSCORE
* Transfermarkt
* Globalsportsarchive
Degėsiai (Druskininkai)

**Degėsiai** – kaimas Druskininkų savivaldybėje, 8 km į šiaurę nuo Druskininkų, 2 km į vakarus nuo Ricielių. Šalia telkšo Maželio, Ilgelio, Kruglio ir Juodelio ežerai (tolėliau vakaruose – Aviris), prasideda Kreisos upelis. Aplink plyti Miciūniškės miškai. Kaimas pasiekiamas keliu iš Ricielių.

## Etimologija
Pavadinimas kildinamas iš asmenvardžio *Degėsỹs*.

## Istorija
Iki XX a. vid. kaimas buvo žinomas kaip ***Krosnikas*** (arba ***Krosninkai***); Krosniko palivarkas buvo dabartiniuose Raudonikiuose. XIX a. pab. kaimas pateko į Seinų apskrities Lepialingio valsčių, Liškiavos parapiją.

## Gyventojai

## Šaltiniai
Rama IX

**Rama IX** (tikrasis vardas **Bhūmibolas Aduljadedžas**, ); 1927 m. gruodžio 5 d. Kembridže – 2016 m. spalio 13 d. Bankoke) – Tailando karalius, valdęs 1946–2016 m. Jo sostą paveldėjo vienintelis sūnus Rama X (tikr. vardas *Maha Vajiralongkorn*).

## Vaikystė
Rama IX gimė 1927 m. gruodžio 5 d. Tailando princesės Srinagarindros ir princo Mahidolo Aduljadedžo, kuris tuo metu studijavo mediciną Harvardo universitete, šeimoje. Jo tikras vardas, Bhūmibolas Aduljadedžas, reiškia „žemės tvirtumas, neprilygstama jėga“. 1928 m., kai Bhūmibolo tėvas baigė medicinos studijas, šeima grįžo į Tailandą. 1929 m. princas Mahidolas mirė nuo inkstų nepakankamumo. 1932 m. jaunasis princas pradėjo mokytis privačioje Bankoko mokykloje. 1933 m. princesė Srinagarindra kartu su savo vaikais išvyko į Šveicariją, kur privačioje Lozanos mokykloje princas Bhūmibolas tęsė mokslus. 1935 m. princo vyresnysis brolis Ananda Mahidolas tapo Tailando karaliumi Rama VIII. Nepaisant to, didžiąją laiko dalį karališkoji šeima leido Šveicarijoje, o šalies reikalus tvarkė regentų taryba.

## Tolesnis gyvenimas

1945 m., kai Bhūmibolas pradėjo studijuoti Lozanos universitete, baigėsi Antrasis pasaulinis karas ir karališkoji šeima galėjo sugrįžti į Tailandą. 1946 m. mirė karalius Rama VIII, tad naujuoju valdovu tapo jo jaunesnysis brolis Bhūmibolas Aduljadedžas. Kol karalius studijavo Lozanoje, regentu buvo paskirtas princas Rangsitas Prajurasakdis. Studijų metu Bhūmibolas nuvyko į Paryžių, kuriame susipažino su Tailando ambasadoriaus Prancūzijoje dukterimi Sirikit Kitijakara. Jie susituokė 1950 m. balandžio 28 d.

1950 m. gegužės 5 d. Bankoke Bhūmibolas su žmona buvo karūnuoti Tailando karaliumi ir karaliene.

Po karūnacijos Rama IX su žmona išvyko į Šveicariją, kur karalius baigė studijas universitete. Karališkoji šeima į Tailandą sugrįžo 1951 m. 1956 m. karalius spalio 22 – lapkričio 2 d. gyveno vienuolyne, tad regente 15 dienų buvo paskirta jo žmona Sirikit.

Rama IX mirė 2016 m. spalio 13 d., palaidotas spalio 26 d.

## Vaikai

## Šaltiniai
Surathanis

**Surathanis** () miestas pietų Tailande, Surathanio provincijos sostinė.

Mieste gyvena 126 018 gyventojų (2007 m.) ir užima 68,97 kvadratinio kilometro.

## Istorija

Miestą pripažino karalius Rama VI 1915 metais. Jis vadinosi Gerų žmonių miestas. Iš tiesų šis miestas buvo žinomas, kaip **Bandonas**. 1932 metais miestas virto sanitariniu rajonu. Vėliau jis žinomas kaip *„aukštas miestas“*.
Mantviliškio tvenkinys

**Mantviliškio tvenkinys** – didžiausias dirbtinis vandens telkinys ant Dotnuvėlės upės (30,2 km nuo jos žiočių). Jis telkšo Dotnuvos seniūnijoje, Kėdainių rajone, Lietuvoje. Plotas – 75,4 ha. Ilgis iš šiaurės į pietus 6,25 km, plotis iki 0,24 km. Altitudė 78 m. Krantai vietomis aukštoki. Tvenkinio galas užpelkėjęs. Pakrantėse yra 2 maži miškeliai. Aplinkui tvenkinį daugiausia plyti dirbami laukai. Prie užtvankos – Mantviliškio kaimas. Kiti šalia tvenkinio esantys kaimai: Piliamantas, Pilioniai, Jaunakaimis. Rytiniame krante stūkso Pilionių piliakalnis. Ties Piliamantu vakariniame krante yra išlikęs buvusio dvaro parkas. Rytine pakrante eina kelias , užtvanka – kelias .

Debitas:
* Upės: 0,61 m³/s
* Užtvankos skaičiuotinis: 54,4 m³/s

Užtvanka 220 m ilgio, 8 m pločio. Vandens pralaida – šachtinė. Įrengta 1982 m.

## Šaltiniai

* Tvenkinių katalogas. Aplinkos apsaugos ministerija. Kaunas, 1998
Skaudvilai

**Skaudvilai** – kaimas Kelmės rajono savivaldybėje, 5 km į šiaurę nuo Petrališkės.

## Etimologija

Manoma, kad kaimo pavadinimas yra asmenvardinis vietovardis, kilęs nuo pavardės *[[Skaudvilas]]*, žinomos Žemaitijoje.

## Gyventojai

## Šaltiniai
Skaudviliai

**Skaudviliai** – kaimas Šiaulių rajono savivaldybės pietvakariuose, šalia kelio . Pietiniu pakraščiu eina Ventos perkasas, telkšo tvenkiniai. Saugomas Skaudvilių uosis.

## Etimologija

Kaimo pavadinimas – asmenvardinis vietovardis, kilęs nuo pavardės *[[Skaudvilis]]*.

## Istorija

## Gyventojai

## Šaltiniai
Kurtuvėnų dvaras

**Kurtuvėnų dvaras** išlikęs Kurtuvėnuose. Su parku ir kitais pastatais sudaro ansamblį. Tai vienas seniausių Žemaitijos dvarų.

Vertingiausias dvaro pastatas yra medinis dviejų aukštų svirnas, statytas XVIII a. pabaigoje. Dvaro svirnas įtrauktas į Lietuvos kultūros vertybių registrą.

Svirnas pastatytas 1792–1796 m. Jame dvarininkai rengdavo pokylius, spektaklius, bet kartu buvo laikomi ir grūdai. Iki šiol išlikusiame mediniame dvaro svirne buvo įrengtas teatras, kuriame vaidino baudžiauninkai. Per II pasaulinį karą buvo įsikūręs vokiečių kariuomenės štabas, o išplėštos antrojo ir trečiojo aukštų perdangos naudotos apkasams sutvirtinti.

Po nepriklausomybės atgavimo pastatas restauruotas, tačiau 2001 m. rugpjūčio 1 d. naktį sudegė, o 2006 m. visiškai atstatytas pagal autentišką projektą, nepanaudojus nė vienos vinies.

## Istorija
Vienas pirmųjų XV a. Lietuvoje susikūrusių dvarų. Pirmą kartą istoriniuose šaltiniuose minimas 1498 m., kai savininkas Mikalojus Jaugelavičius kuriamai Kurtuvėnų bažnyčiai ir parapijai padovanojo kaimą su šešiais gyventojais. Nuo tada Bajorų sodyba išaugo į turtingą dvarą, kuris daugiau nei 450 metų buvo regiono ekonominis ir kultūrinis centras. 1717 m. Kurtuvėnus įsigijo ir pavertė juos svarbiausia giminės rezidencija Pranciškus Vladislovas Nagurskis. Ypač miestelį išpuoselėjo jo sūnus Jokūbas Ignotas Nagurskis (g. apie 1734 – m. po 1796 m., palaidotas Kurtuvėnuose). Paskutinieji dvaro valdytojai grafai Pliateriai-Ziberkai įrengė dešimtis tvenkinių. Arklidėse veikia jojimo paslaugų centras, o dvaro oficinos pastate įsikūrusi regioninio parko direkcija. Kurtuvėnų dvarvietę supa senas geometrinio-peizažinio planavimo parkas.

2013 m. atkuriamos dvaro sodybos vietose buvo vykdomi archeologiniai kasinėjimai.

## Galerija

Vaizdas:2007 08 24 Kurtuvenai1.JPG|Kurtuvėnų dvaro archeologiniai tyrimai
Vaizdas:2007 08 24Kurtuv (1).JPG|Kurtuvėnų dvaro kanalizacija
Vaizdas:Kurtuvėnųsvirnoratas.JPG|Kurtuvėnų svirno ratas
Vaizdas:Kurtuvenusvirnas.jpg|Kurtuvėnų dvaro svirnas 2007 m.


## Literatūra
* Kurtuvėnų dvaras (sud. Birutė Salatkienė). – Kurtuvėnai: Kurtuvėnų regioninio parko direkcija, 2011. – 100 p.: iliustr. – ISBN 978-9955-881-01-8

## Šaltiniai

## Nuorodos
* Kurtuvėnų dvaro sodyba: unikali tvenkinių sistema ir barokinis svirnas – vienas gražiausių Lietuvoje | bernardinai.lt
* Kurtuvėnų dvaro sodyba 
* Kurtuvėnų parkas 
* Kurtuvėnų dvaras
Erik Mongrain

**Erik Mongrain** (gimė 1980 m. balandžio 12 d. Monrealyje, Kanada) – Kanados kompozitorius ir gitaristas, pasižyminti savo unikalia akustinės gitaros technika.

## Biografija
Erik Mongrain mokytis groti gitara pradėjo nuo 14 metų. Būdamas berniuku labiau domėjosi sportu, bet pasirinko gitarą ir pradėjo savarankiškai mokytis muzikinės klausos. Erik pradėjo nuo elektrinės gitaros, bet išgirdęs Johann Sebastian Bach muziką susidomėjo klasikine gitara ir akustine gitara. Erikas pradėjo mokytis skaityti muzikos ir kurti ją. Erik Mongrain įkvėpė ankstesnė Metallica, Jimi Hendrix ir Kurt Cobain kūryba. Kai jam buvo 18, Erik išgirdo gitaristą Don Ross ir pasakė: „Tai yra naujas atradimas man. Aš galiausiai radau savo nišą“. Po to Erik buvo stipriai įtakotas Michael Hedges kūrybos.

## Diskografija
* *[[Equilibrium (Erik Mongrain album)|Equilibrium]]* (2008)
* *[[Fates (Erik Mongrain album)|Fates]]* (2007)
* *Un paradis quelque part* (2005)
* *Les pourris de talent* (2005)

## Daugialypė terpė
* Erik Mongrain - AirTap! 
* Erik Mongrain - Fusions 
* Erik Mongrain - Timeless 
* Erik Mongrain - I Am Not 
* Erik Mongrain - PercussienFa 
* Erik Mongrain - The Silent Fool 
* Erik Mongrain - A Ripple Effect 

## Nuorodos

* Erik Mongrain svetainė
* Erik Myspace puslapis – Jo dainos
* Erik Mongrain Youtube
Smitsonitas

**Smitsonitas** – karbonatų klasės mineralas, cinko karbonatas, ZnCO3. Pavadintas britų chemiko ir mineralogo Džeimso Smitsono (*James Smithson*, 1765–1829) garbei.

Naudojamas kaip cinko rūda.
Kietumas pagal Moso skalę 4,5.
Spalva balta, geltona, žalia, mėlyna, purpurinė.

## Galerija

File:Smithsonite-145915.jpg
File:Smithsonite-139792.jpg
File:Dolomite-Smithsonite-fc9b.jpg
Profilinis mokymas

**Profilinis mokymas** – viena iš diferencijuoto ugdymo formų. Jo esmė yra mokymo diferencijavimas atsižvelgiant į moksleivių siekius, polinkius, gebėjimus, sudarant jiems galimybes pasirinkti mokymosi kryptį atitinkančius dalykus bei skirtingus jų kursus. Jis įgyvendinamas moksleivius suskirstant į gana pastovias grupes, atsižvelgiant į jų siekius bei pajėgumą. Sudaryta grupė mokosi to ar kito dalyko pagal vieną iš keleto alternatyvių skirtingo sudėtingumo programų, kurios tarpusavyje skiriasi tikslais, turiniu, mokymo metodais ir pasiekimų reikalavimais. Mokant profiliuotai, kai kurie mokomieji dalykai gali būti iš viso nedėstomi.

## Uždaviniai
Uždaviniai, kurie suprantami kaip ši pagalba mokiniui:

*rinktis tinkamiausią, savo polinkius, interesus ir gabumus atitinkantį ugdymosi kelią;
*stiprinti mokymosi motyvaciją, išvengti galimų mokymosi nesėkmių;
*įgyti papildomų žinių, įgūdžių ir gebėjimų, plečiančių atitinkamai veiklos sričiai reikalingą teorinį akiratį ir praktinę patirtį;
*susidaryti pagrįstą nuomonę dėl savo tinkamumo tam tikrai profesinės veiklos sričiai, apgalvotai rinktis būsimąją profesiją;
*tinkamai pasirengti toliau studijuoti ir mokytis visą gyvenimą;
*optimizuoti mokymosi krūvį, mažiau laiko skirti tiems bendrojo lavinimo dalykams, kuriems moksleivis neturi ryškesnių gabumų ir polinkių.

## Istorija

1998 metais patvirtintas profilinis mokymo modelis keletą metų buvo eksperimentuojamas bei koreguojamas.  

Profilinis mokymas Lietuvos bendrąjį išsilavinimą teikiančių mokyklų 11 klasėse (gimnazijų 3 klasėse, profesinių mokyklų 1 ir 2 kursuose) įvestas nuo 2000 m. rugsėjo 1 dienos.

Pagrindinės mokyklos 9–10 klasėse ir gimnazijos 1–2 klasėse moksleiviai kryptingai rengiami pasirinkti profilį, skatinami kuo visapusiškiau išbandyti jėgas ir geriau suvokti savo polinkius, gebėjimus ir siekius.
Profilinis mokymas mažina atotrūkį tarp akademinės bendrojo lavinimo krypties ir profesinio mokymo, neskatindamas per ankstyvos moksleivių specializacijos.

## Profiliai

Lietuvos bendrojo lavinimo sistemoje klostosi keturi ugdymo profiliai: Humanitarinis; Realinis; Technologinis ir Meninis.

Kiekvienas profilis priklausomai nuo savo specifikos gali turėti siauresnių pakraipų: a) humanitarinis: b) realinis: c) technologinis: d) meninis. 

## Kritika
Profilinis mokymas kritikuojamas, nes rengia menkai raštingus, siauro išsilavinimo mokinius.  Mokymosi krūvis profilinėse klasėse ne tik nesumažėjo, bet netgi gerokai padidėjo, lyginat jį su mokymosi krūviu 9-10 klasėse, parodė Švietimo ir mokslo ministerijos užsakymu bendrovės „Factus Dominus“ atliktas mokslinis tyrimas „Profilinio mokymosi problemos“.

## Šaltiniai
Di Moinas

**Di Moinas** () – miestas Jungtinių Amerikos Valstijų centrinėje salyje, Ajovos valstijos sostinė. Įsikūręs prie Di Moino ir Rakūno upių santakos. Metropolijoje – virš 560 tūkst. gyventojų.

Di Moinas – svarbus žemdirbystės, žemės ūkio technikos gamybos centras. Žemės ūkio mašinų gamyba, chemijos (automobilių padangų), maisto, poligrafijos pramonė. Žemės ūkio regiono (auginami kukurūzai, sojos) prekybos centras. Yra 5 universitetai: Di Moino universitetas, Dreiko universitetas, Aukštutinės Ajovos universitetas, Finikso universitetas, William Penn universitetas.

## Istorija
Di Moinas įkurtas 1851 m. kaip karinis fortas, o 1857 m. tapo miestu ir valstijos sostine. Kelis kartus nukentėjo nuo potvynių.

## Šaltiniai
Montgomeris

**Montgomeris** () – miestas JAV, Alabamos valstijos sostinė. Įsikūręs prie Alabamos upės, valstijos centrinėje dalyje. 205 764 gyventojų (2010 m.). Miestas įkurtas 1819 m. ir buvo pirmąja JAV Konfederacijos sostine. Mašinų gamybos, maisto, medvilnės pramonė.

Montgomerio mieste yra Deksterio baptistų bažnyčia (), kurios pastoriumi buvo Martinas Liuteris Kingas.

## Istorija
1817–1818 m. prie Alabamos upės atsirado trys gyvenvietės. Dvi iš šių gyvenviečių susijungė ir 1819 m. susiformavo Montgomeris. 1846 m. tapo Alabamos sostine.

## References
Džunas

**Džunas** () – miestas JAV, Aliaskos valstijos sostinė. Įsikūręs prie Gastino kanalo, priešais Aleksandro archipelagą. 30 987 gyventojų. Miestas įkurtas 1881 m. kaip aukso kasybos ir prekybos centras. Pavadintas pagerbiant aukso kasėją *Joseph Juneau*. Turizmas, žvejyba, popieriaus pramonė. Nuo 1972 m. veikia Aliaskos universitetas. Už 19 km nuo Džuno plyti Mendenhalo ledynas.

## Miestų partnerystė
Džunas turi keturis oficialius miestus, su kuriais sudaręs partnerystės ryšius.

* Vaithorsas, Kanada
* Dziaji, Taivanas, Taivanas
* Vladivostokas, Rusija
* Mišanas, Heilongdziangas, Kinija

## Šaltiniai
Algimantas Švėgžda

**Algimantas Švėgžda** (1941 m. balandžio 22 d. Kelmėje – 1996 m. liepos 4 d. Berlyne) – lietuvių tapytojas, grafikas.

## Biografija
Gyveno Plaučiškių kaime, mokėsi Rozalimo mokykloje. 1967 m. baigė Vilniaus dailės institutą. Tuoj po instituto baigimo LTSR Dailininkų sąjungoje jam pavyko atgaivinti Jaunųjų dailininkų susivienijimą, kuriam vadovavo 1969–1976 m.

Netikėtai susirgęs sunkia liga, jaunas ir perspektyvus dailininkas išvyko į Vakarus. Berlyne padaryta transplantacijos operacija menininkui suteikė viltį gyventi, nuo 1982 m. gyveno Rytų Vokietijoje. 1988 m. tapo Vokietijos dailininkų sąjungos nariu, 1991–1994 m. dėstė piešimo ir pastelės kursą Švalenbergo vasaros akademijoje.

Sūnus smuikininkas Martynas Švėgžda von Bekeris

## Kūryba
Dirbo tapybos, grafikos srityse. 1976 m. jau pirmieji darbai buvo apdovanoti Visasąjungine komjaunimo premija.

Nutapė figūrinių kompozicijų, natiurmortų, portretų, peizažų, sukūrė grafikos darbų, akvarelių, pastelių, iliustravo knygas. Gyvendamas užsienyje sukūrė ciklus: „Išminties ieškojimas“ (1980–1984), „Pokalbiai su daiktais ir žmonėmis“ (1984), „Tibeto piemenims“ (1991), „Rudens meditacijos“ (1993), „Žiemos meditacijos arba trys žiemos mėnesiai“, „Laiškas mano senelei“, „Mano burtai“, „Rugelis“, „Vapsvų lizdai“, iliustracijas M. Martinaičio „Kukučio baladėms“, daugybę kamerinio pobūdžio biografinių kompozicijų, pastelių iš kelionių po Europą.

Nacionaliniam M. K. Čiurlionio dailės muziejui 1991 m. užrašė 44 savo autorinius darbus, vėliau padovanojo Kaunui 224 savo kūrinius. 1999 m. jau po dailininko mirties, dar 22 darbai buvo perduoti miestui.

## Parodos
Rengė parodas Berlyne, Giustrove, Svalenberge, Freiburge. 1992 m. surengė parodas Kaune, Ukmergėje, Kėdainiuose, 1993–1994 m. išplėstines parodas Kaune, 1996 m. – parodą Druskininkuose. 1997 m. Vilniuje įvyko didelė retrospektyvinė A. Švėgždos kūrybos paroda.

## Nuorodos
* Skirtukai 
* Algimanto Švėgždos parodos Šiauliuose (2011) atidarymas
Vilniaus spaudos rūmai

**Vilniaus spaudos rūmai** – 18 aukštų pastatas esantis Vilniuje, Viršuliškių mikrorajone, Laisvės pr. 60. Šalia Spaudos rūmų yra per 500 automobilių talpinanti Andrejaus Sacharovo aikštė.

## Įmonės
Spaudos rūmuose patalpas turi arba nuomojasi daugiau kaip 100 įmonių, tarp kurių: spaudos leidėjai „Savaitė“, „Savaitės ekspresas“, radijo stotys „Radiocentras“, „Relax FM“, „Zip FM“, „Radio R“, „Kelyje“ (Vilniaus studija), „Znad Willi“, Jazz FM, „Keistuolių teatras“, vairavimo mokykla, įmonės „Tango reklama“, „Dujotekana“, „Vilniaus ginklai“, advokatų, farmacininkų, taksi, turizmo ir kitų sričių įmonės, kuriose iš viso dirba per 1 tūkstantį darbuotojų.

## Istorija
Rūmai pastatyti 1985 m. 1991 m. sausio 11 d. sovietų kariuomenė jėga užgrobė Spaudos rūmus. Užgrobimo metu automatu apšaudyta fasadinė rūmų siena. 2001 m. Vilniaus apskrities ir Vilniaus miesto savivaldybė Spaudos rūmus paliko be žemės. Skirta 85 arai žemės, ant kurios stovi 3 didžiuliai pastatai: Keistuolių teatras, buvęs LKP CK maitinimo kompleksas ir Spaudos rūmai.

## Nuorodos
* Svetainė
Antakščių sala

**Antakščių ežero sala** – 0,93 ha ploto sala Antakščių ežere, Molėtų rajono šiaurės vakarinėje dalyje, 3 km į šiaurę nuo Alantos. Lygiomis dalimis priklauso Telksnių ir Čečiuolių giminėms.

## Istorija

Sala buvusi bendra, tad abu šeimininkai žolę išpjaudavo arba vasarai nugabendavo ir iki rudens ganytis palikdavo veršelius bei avis ar kumeliukus. Tarpukaryje jaunimas rengdavo gegužines, vyrai pasislėpę nuo žmonų lošdavo kortomis iš pinigų „akies“.

Vidury salos augo plačiašakis beržas, ant jo šventvakariais susėsdavo padainuoti valtelėmis atsiyręs jaunimas. Čia Jonines švęsdavo alantiškiai, maudytis atvažiuodavo provizorius, Skiemonių kunigai.
Porthmadog FC

**Portmadogo FC** – Velso futbolo klubas iš Portmadogo.

## Istorija

## Pasiekimai

## Sezonai

|}Šaltinis: 

## Rekordai
* Didžiausias laimėjimas lygos rungtynėse: 9-0 prieš Abergavenny Thursdays 1993 ir prieš Haverfordwest County 1994. 
* Didžiausias pralaimėjimas lygos rungtynėse: 0-7 prieš The New Saints FC 2006. 

## Išnašos

## Nuorodos
* **[http://www.porthmadogfc.com Oficiali klubo svetainė]**
* facebook paskyra
* SOCCERWAY
* FLASHSCORE
* Transfermarkt
* Globalsportsarchive
Skydas (reikšmės)

**Skydas** gali reikšti:

* Skydas – apsaugos priemonė, šarvuotė;
* Skydas – pagrindinis herbo elementas;
* Skydas – magminių ir metamorfinių uolienų iškilimas į paviršių.

Mažybinė forma *[[skydelis]]* turi kitokių prasmių.
Vilhelmina Augustinavičiūtė-Bardauskienė

**Vilhelmina Augustinavičiūtė-Bardauskienė** (g. 1953 m. birželio 15 d. Litkūnuose, Pakruojo raj.) – Lietuvos lengvaatletė, šuolininkė į tolį. Pirmoji moteris pasaulyje nušokus daugiau nei 7 metrus.

## Biografija
1983 m. baigė Vilniaus pedagoginį institutą. 1984–1990 m. Sporto draugijos „Dinamo“ Respublikinės tarybos Olimpinio rezervo vaikų ir jaunių sporto mokyklos mokymo dalies vedėja.

1977 m. ir 1978 m. laikraščio „Sportas“ skaitytojų išrinkta geriausia Lietuvos sportininke.

## Sportiniai pasiekimai
Treneriai: Algimantas Kukšta (pirmasis), Janas Gadovičius (nuo 1972 m.).

* 1978 m. šuolių į tolį Europos čempionė, pasaulio rekordininkė. Rezultatai – 7,07 m ir 7,09 m. Pirmoji moteris pasaulyje, 1978 m. rugpjūčio 18 d. Kišiniove (Moldova) nušokusi į tolį 7 metrus.
* 1977 m. ir 1978 m. TSRS čempionė uždarose patalpose ir stadione.

## Šaltiniai
Trumpasis jungimas

**Trumpasis jungimas** – šaltinio polių sujungimas laidininku, kurio varža maža, palyginti su kitų grandinės dalių varža.

## Trumpo jungimo atvejai

Elektrinė grandinė apskaičiuota tam tikram didžiausiam srovės stipriui. Jeigu ja pradeda tekėti elektros srovė stipresnė už leistinąją srovę, jungiamieji laidai gali labai įkaisti ir užsidegti. Elektros srovės stipris grandinėje gali padidėti, kai susiliečia neizoliuoti jos laidai, kai grandinė taisoma neišjungta iš tinklo arba kai į ją įjungiami mažos varžos imtuvai. Srovė taip pat gali sustiprėti įjungus į grandinę imtuvus, kuriems maitinti reikia stipresnės srovės, t. y. perkrovus grandinę.

## Apsisaugojimo būdai

Norint išvengti neigiamų srovės sustiprėjimo pasekmių, į tinklą įjungiami saugikliai. Jie automatiškai išjungia elektrinę grandinę, kai srovės stipris joje pasidaro didesnis už leistinąjį.
Henrikas Radauskas

**Henrikas Radauskas** (1910 m. balandžio 23 d. Krokuvoje, Austrijoje-Vengrijoje – 1970 m. rugpjūčio 27 d. Vašingtone, JAV) – lietuvių poetas, vertėjas, pirmasis modernistas, egzodo autorius.

## Biografija
Henrikas Radauskas, kaip ir jo brolis dvynys Brunas (Bruno) Radauskas gimė Bernardo Radausko ir Amalijos Kieragga Radauskienės šeimoje. Henriko ir Bruno mamai iki dvynių gimimo gimdymai buvo nesėkmingi. Todėl šeima nusprendė, kad dvynius gimdys Krokuvoje, kur gyveno Amalijos sesuo akušerė, kurios dėka gimdymas buvo sėkmingas. Gimus vaikams šeima grįžo į Lietuvą, į gimtą Gikonių kaimą. Gikoniai - Rozalimo Valsčiui priklausęs kaimas prie Daugyvenės upės, Smilgių parapija. Dvyniai buvo vieninteliai Bernardo ir Amalijos vaikai. Henriko mama atvykusi iš Rytprūsių buvo pusiau vokietė, pusiau lenkė, todėl vaikai mokėjo tiek lietuvių, tiek vokiečių ir lenkų kalbas. Dalis vaikystės prabėgo Gikonių kaime (Pakruojo raj.). Pirmojo pasaulinio karo metais gyveno Rusijoje, Novo-Nikolajevske (dabar Novosibirskas), lankė pradžios mokyklą. Į Lietuvą grižo 1921 m. Mokėsi Panevėžio gimnazijoje, baigė Panevėžio mokytojų seminariją. 1929 m. vienerius metus mokytojavo Kazokiškių pradinėje mokykloje.

Studijavo Vytauto Didžiojo universitete Humanitarinių mokslų fakultete lietuvių, vokiečių, rusų kalbas ir literatūras. 1936 m. dirbo Klaipėdos radiofone, 1937–1941 m. – Švietimo ministerijos knygų leidimo komisijoje, Valstybinėje leidykloje Kaune.

1944 m. pasitraukė į Vakarus, metus gyveno Berlyne, iš ten persikėlė į Roitlingeną. 1949 m. persikėlė į JAV, gyveno Baltimorėje, Čikagoje. Ilgą laiką dirbo fizinį darbą, nuo 1959 m. – Kongreso bibliotekoje Vašingtone.

Palaidotas JAV,  Vašingtono kapinėse.

## Kūryba
H. Radauskas – vienas žymiausių lietuvių poetų modernistų, estetas. Jo poezija išsiskiria spalvų, vaizdų bei garsų įvairove. Poetas gamtoje, aplinkoje, buityje ieško grožio, estetinių emocijų, meninės prasmės.

H. Radauskas visą laiką stengėsi nebūti toks kaip kiti. Jis siekė, kad jo kūryba būtų savita, o ne ką nors kopijuojanti. Jo eilėraščius sunku priskirti konkrečiai srovei – visa kūryba tarsi atskira srovė ar įvairių srovių samplaika.

## Išleisti eilėraščių rinkiniai
* 1935 m. – „Fontanas“
* 1950 m. – „Strėlė danguje“
* 1955 m. – „Žiemos daina“
* 1965 m. – „Eilėraščiai“
* 1978 m. – „Eilėraščiai (1965–1970): pomirtinė knyga“
* 1980 m. – „Lyrika“
* 1993 m. – „Pasauliu netikiu, o Pasaka tikiu“
* 1994 m. – „Eilėraščiai“ (Baltų lankų literatūros kolekcija)
* 1999 m. – „Eilėraščiai“ (Rinktinė lietuvių poezija)
* 2005 m. – „Poezija“

Išvertė Tomo Mano, Stefano Cveigo prozos kūrinių, Heinricho Heinės, J.V.Gėtės, Anos Achmatovos, Boriso Pasternako eilėraščių.

## Nuorodos
* Eilėraščiai
Lyginamoji teisė

**Lyginamoji teisė**:

* kelių (bent 2) skirtingų teisės sistemų, teisinių sistemų arba teisės šeimų normos, principai, pateikiami kartu (lyginamąja ir kitokia forma);
* teisės moksle – lyginamoji teisėtyra, teisėtyros šaka;
* aukštojoje mokykloje – akademinė teisės disciplina, dėstoma pateikiant lyginamąją (nebūtinai mokslinę, teisėtyrinę) teisės medžiagą – lyginamoji konstitucinė teisė, lyginamoji baudžiamoji teisė, lyginamoji civilinė teisė (ir t. t.). Disciplinos dalykas dažnai sutampa su užsienio šalių teisės disciplinos turiniu.
Lyginamoji teisėtyra

**Lyginamoji teisėtyra** (**komparatyvinė teisėtyra**, **lyginamosios teisės mokslas**) – mokslas apie lyginamąją teisę; teisėtyros šaka. Lygina įvairias teisės sistemas, teisines sistemas bei jų sudėtines dalis (posistemes, teisės šakas, pošakius, institutus, poinstitučius, atskiras teisės normas).

## Istorija
Seniausias išlikęs teisėtyros šaltinis – Antikos Graikijoje Platono veikalas *[[Nomoi]]*. Jame buvo lyginama įvairių graikų polių teisė.

Lyginamoji teisė plito su nacionalinės teisės studijomis, kodifikacijos idėjomis bei judėjimu Europoje (ruošiant civilinius ir baudžiamuosius kodeksus).

## Akademinė disciplina
Lyginamoji teisėtyra (lyginamoji teisė) yra dėstoma aukštosiose mokyklose (universitetuose), lyginamieji tyrimai pasitelkiami teisėkūros metu, ypač išsamiai kodifikuojant teisės normas bei sisteminant jas didelės apimties teisės aktuose, tokiuose kaip kodeksas (Civilinis kodeksas, Baudžiamasis kodeksas) ir kt.

Lietuvoje dėstoma Teisės fakultetuose.

## Lyginamoji teisėtyra Lietuvoje
Nuo 1990 m. sausio 1 d. iki 1998 m. Vilniaus universiteto Teisės fakultete veikė Tarptautinės ir lyginamosios teisės katedra (nuo 2009 m. rugsėjo 1 d. Viešosios teisės katedra).

2010 m. MRU Teisės fakultete įkurta Lyginamosios teisės katedra. Vedėjas prof. Justinas Žilinskas (g. 1974 m.).

## Literatūra
* Konrad Zweigert, Hein Kötz: *Einführung in die Rechtsvergleichung*, 3. Aufl., Tübingen 1996. ISBN 3-16-146548-2
* Heinrich Scholler: *Die Bedeutung der Lehre vom Rechtskreis und der Rechtskultur*, Berlin 2001.
Alytaus Volungės progimnazija

**Alytaus „Volungės“ progimnazija** – dieninė, savarankiško mokymosi bendrojo lavinimo mokykla Alytuje, Volungės g. 2, vykdanti pradinio, pagrindinio ir papildomo ugdymo programas lietuvių kalba. Įstaigos kodas 191056629. Steigėjas Alytaus miesto savivaldybės taryba.

## Istorija

1984 m. įsteigta Alytaus 10-oji vidurinė mokykla, rugsėjo pirmąją mokykla atvėrusi duris 1103 mokiniams. 1985–1986, 1986–1987 mokslo metais ji pagal savo rodiklius užėmė 2-ąją vietą tarp miesto mokyklų. 1988 m. išleista 1-oji abiturientų laida. 1988 m. vienu iš ugdymo prioritetų mokykloje tapo etnokultūra. 1995 m. įkurtas etnografinis muziejus. 1991 m. pradėtas bendradarbiavimas su Latvijos ir Prancūzijos mokiniais. 1992 m. įkurtas mokyklos teatras.

1994 m. mokyklai švenčiant dešimtmetį, sukurtas himnas, vėliava, mokyklai suteikiamas „Volungės“ vardas. 1995 m. mokykloje nuo antrosios klasės sustiprintai pradėta dėstyti prancūzų kalba. 1996 m. pasirašyta partnerystės sutartis su Martigo miesto licėjumi, pirmoji mokinių grupė išvyko į Prancūziją.

1998 m. sportiškiausios Lietuvos mokyklos konkurse laimėta III vieta, 1999 m. – I vieta, 2001 m. – II vieta, 2004 m. – III vieta. 1999 m. Pasaulinėje chemijos olimpiadoje mokinys E. Orentas (mokyt. E. Geležauskienė) laimėjo sidabro medalį, o 2002 m. G. Bagdžiūnas – bronzą. 2003 m. merginų ansamblis sėkmingai pasirodė pirmajame Lietuvos moksleivių prancūziškų dainų festivalyje, laimėta II vieta, o II Respublikos prancūziškų dainų festivalyje laimėjo specialųjį prizą už ansambliškumą.

2008–2009 mokslų metų pradžia prasidėjo gana painiai, kadangi pasak Alytaus miesto tarybos, Alytaus „Volungės“ vidurinė nebegalėjo komplektuoti 11 klasių. Mokinių ir mokytojų bendruomenė kreipėsi į teismą, tačiau mokiniai vis tiek privalėjo išsisklaidyti po kitas vidurinį mokymą teikiančias mokyklas. Kadangi teismą mokyklos bendruomenė pralaimėjo, 2009 m. išleista paskutinioji abiturientų laida. 2009 m. mokykla tapo pagrindine, 2018 m. – progimnazija.

## Pavadinimų kaita

## Direktoriai
* 1984 m. Leonas Gailius
* 2014 m. Feliksas Džiautas
* 2023 m. Rimvyda Ališauskienė

## Nuorodos

* Mokyklos svetainė
Proceso teisės mokslas

**Proceso teisės mokslas** ( – žengti į priekį, particip. perf. pasyvo forma – *processus*) – teisės mokslo šaka, tirianti proceso teisės normas, dėsningumus, jų tarpusavio ryšius bei siūlo rekomendacijas teisėkūros institucijoms, kitiems subjektams dėl galiojančios teisės normų.

## Pošakiai
* Pagal teisės šakas:
** Baudžiamojo proceso teisės mokslas (baudžiamoji procesualistika);
** Civilinio proceso teisės mokslas (civilinė procesualistika);
** administracinė procesualistika – administracinio proceso teisės mokslas;
** konstitucinė procesualistika – konstitucinio proceso teisės mokslas;
* Procesinės teisės teorija – tiria proceso teisės pošakių bendruosius ypatumus ir dėsningumus, taip pat terminiją, procesines teisines teorijas bei principus
* Proceso teisės istorija
* Lyginamoji procesualistika (kartu lyginamosios teisėtyros šaka)
* Proceso teisės filosofija
* Proceso teisės sociologija (tiria proceso teisės sąveiką su visuomene, procesinių normų veiksmingumą ir kt.).

## Lietuvoje
Lietuvoje procesinės teisės mokslą plėtoja:
* Vilniaus universiteto Teisės fakultetete Privatinės teisės katedra (iki 2009 m. – Civilinės teisės ir civilinio proceso katedra), Viešosios teisės katedra (iki 2009 m. – Kriminalistikos ir baudžiamojo proceso katedera)
* Mykolo Romerio universiteto Teisės fakultete:
** Administracinės teisės ir proceso katedra
** Baudžiamojo proceso katedra
** Civilinio proceso katedra.

## Nuorodos
* VU TF Kriminalistikos ir baudžiamojo proceso katedra
Alytaus Dainavos progimnazija

**Alytaus Dainavos progimnazija** – dieninė, savarankiško mokymosi bendrojo lavinimo mokykla Alytuje, Vilties g. 12, vykdanti pradinio, pagrindinio, ir papildomo ugdymo programas. Įstaigos kodas 191056052.

## Istorija

Mokykla savo veiklą pradėjo 1970 m. rugsėjo 1 d., mokėsi 1265 mokiniai, dirbo 58 mokytojai. Buvo įrengtos 39 klasės ir kabinetai, aktų ir sporto salės, stadionas, sporto aikštynai, biblioteka. 1971 m. mokyklą baigė 50 abiturientų, iš jų 27 įstojo į aukštąsias mokyklas. Daugiausia mokinių mokėsi 1973–1974 m. – 2124, mažiausiai – 1992–1993 m. – 1033. 

1976 m. mokykloje įvestas sustiprintas matematikos mokymas. 1988 m. mokykla pirmoji mieste įsigijo kompiuterių. Mokiniai aktyviai dalyvaudavo miesto ir respublikos olimpiadose, konkursuose ir tapdavo jų nugalėtojais. Jaunųjų literatų ir skaitovų respublikinių konkursų laureatais buvo 17 mokinių: 15 – jaunųjų fizikų, matematikų, chemikų ir biologų olimpiadų laureatais ir prizininkais; apie 40 – „Dainų dainelės“ konkurso nugalėtojais. 

Iki 2000 m. Dainavos vidurinę mokyklą baigė 2162 abiturientai. Aukso medaliu mokyklą baigė 36, o sidabro 61 abiturientas. Daugiau kaip pusė įstodavo į aukštąsias mokyklas ir jas baigdavo. Apie 100 buvusių mokinių pasirinko pedagogo kelią, 60 gydytojų, yra ir žurnalistų, ir mokslininkų, ir kultūros darbuotojų. 

Mokykla 2001 m. apšiltinta ir renovuota iš lauko, atliktas vidui reikalingas remontas. 

Mokyklos vardas ne kartą keistas: 
* Iki 1994 m. rugsėjo 1 d. – Alytaus 5-oji vidurinė mokykla. 
* Nuo 1994 rugsėjo 1 d. Alytaus Dainavos vidurinė mokykla. 
* Nuo 2010 m. rugsėjo 1 d. – Alytaus Dainavos pagrindinė mokykla.
* Nuo 2018 m. rugsėjo 1 d. – Alytaus Dainavos progimnazija.

## Direktoriai
* 1970-1986 m. Julius Baublys
* 1986-2015m. Petras Moroza
* 2016-dabar Edita Matulevičienė

## Nuorodos
* Mokyklos svetainė
* Alytaus Dainavos progimnazija
Alytaus Dzūkijos mokykla

**Alytaus Dzūkijos mokykla** – dieninė, savarankiško mokymosi bendrojo lavinimo mokykla Alytuje, Tvirtovės g. 7, vykdanti pradinio, pagrindinio ir papildomo ugdymo programas. Įstaigos kodas 191055527.

## Istorija

1963 m. Alytaus 1-oji vidurinė mokykla perkelta į naują pastatą Tvirtovės gatvėje. 1965 m. pradėtas sustiprintas prancūzų kalbos mokymas. 1967 m. prie mokyklos pastatytas tipinis 120 vietų bendrabutis, kuriame buvo apgyvendinti moksleiviai iš Alytaus apylinkių. 1983 m. pastatytas 13 klasių priestatas su valgykla. 1996 m. pavadinta Dzūkijos vidurine mokykla. Tęsiamos humanitarinės tradicijos – mokoma net penkių užsienio kalbų (prancūzų, anglų, rusų, italų ir ispanų). 2009 m. prijungta Alytaus Anzelmo Matučio pradinė mokykla.

Nuo 2010 m. pagrindinė mokykla.

## Direktoriai
* Vytautas Daraškevičius
* Alvydas Gavelis
* Vilija Sušinskienė

## Nuorodos
* Mokyklos svetainė
Alytaus jaunimo ir suaugusiųjų mokykla

**Alytaus jaunimo ir suaugusiųjų mokykla** – buvusi dieninė, savarankiško mokymosi bendrojo lavinimo mokykla Alytuje, Miklusėnų g. 36, vykdžiusi vidurinio ir papildomo ugdymo programas. Įstaigos kodas 193310058.

## Istorija

1993 m. Alytaus miesto savivaldybės taryba Alytaus septintoje vidurinėje mokykloje įsteigė jaunimo klases. 1995 m. įkurta Jaunimo mokykla. 1998 m. mokykloje pradedamas dėstyti ikiprofesinis  mokymas:  vaikinams-staliavimo darbai, o 1999 m. mergaitėms – siuvimas. 2002 m. Jaunimo mokykla reorganizuota į Alytaus jaunimo ir suaugusiųjų mokyklą.

Uždaryta 2020 m. rugpjūčio 31 d.

## Direktoriai
* 1995 m. Sigitas Astrauskas
*1997 m. Gintautas Draugelis

## Išnašos

## Nuorodos
* Svetainė
Alytaus Likiškėlių progimnazija

**Alytaus Likiškėlių progimnazija** – dieninė, savarankiško mokymosi bendrojo lavinimo mokykla Alytuje, Likiškėlių g. 12, vykdanti pradinio, pagrindinio ir papildomo ugdymo programas. Įstaigos kodas 191056814.

## Istorija

1989 m. įsteigta Alytaus 12-oji vidurinė mokykla. Mokėsi 1066 moksleiviai 1-11 klasėse, dirbo 66 pedagogai. 1991 m. išleista pirmoji abiturientų laida.

Mokykla pradėjo dalyvauti „Pilotinių mokyklų“ projekte (mokyt. V. Budrys) bei naujų chemijos programų ir vadovėlių 8-11 klasėms eksperimente (mokyt. G. Mikėnienė). 1992 m. sustiprintai pradėta mokyti informatikos. Įkurta Kudirkaičių organizacija, leidžiamas respublikinis kudirkaičių laikraštis „Varpo gausmas“.

1994 m. mokykla pavadinta Likiškėlių vidurine mokykla, įkurta mokyklos taryba. 1995 m. įkurta skautų organizacija, sukurta mokyklos atributika: himnas, emblema, vėliava. 1997 m. įkurtas mokyklos muziejus. 1998 m. įrengta antroji kompiuterių klasė.

1999 m. mokykloje dviem pamainomis mokėsi apie 1500 moksleivių, dirbo 90 pedagogų. 2000 m. pradėtas profilinis mokymas, mokyklos bendruomenė pasirinko humanitarinį ir realinį profilius. Mokykloje pradėtas priešmokyklinis ugdymas. 2001 m. įkurta kompiuterizuota skaitykla. Pradėtas tarptautinis projektas „Literatūros tiltai“. 2002 m. įkurtas mokinių klubas „Gamta – mūsų namai“. Išrinktas pirmasis mokinių prezidentas (S. Budra).

2003 m. įkurtas etnografinis kampelis. 2004 m. mokykla įsijungė į tarptautinį Žaliųjų veiklos judėjimą. 2005 m. ekologinė veikla įvertinta tarptautiniu sertifikatu (Žaliąja vėliava), iškovota teisė dalyvauti respublikinėje moksleivių dainų šventėje „Mes laisvės vaikai“. 2005–2006 m. Respublikinio projekto „Žaliasis taškas“ „Rūšiuokime ir rūpinkimės“ kūrybinės dalies nugalėtojai.

Pagal Alytaus miesto savivaldybės tarybos 2005 m. lapkričio 24 d. sprendimu patvirtintą ir 2008 m. kovo 6 d. sprendimu pakeistą Alytaus miesto savivaldybės mokyklų tinklo pertvarkos 2005–2012 m. bendrąjį planą, mokykla nuo 2010 m. rugsėjo 1 d. nekomplektuoja vienuoliktųjų klasių, nuo 2011 m. rugsėjo 1 d. nekomplektuos vienuoliktųjų ir dvyliktųjų klasių ir nuo 2011 m. rugsėjo 1 d. bus pakeistas Alytaus Likiškėlių vidurinės mokyklos tipas į pagrindinės mokyklos tipą ir ši mokykla bus pavadinta Alytaus Likiškėlių pagrindine mokykla.Nuo 2016 m.rugsėjo 1 d. nekomplektuos dešimtų ir devintų klasių ir mokykla pradeda veikti kaip progimnazija.

## Direktorius ir pavaduotojai
* Direktoriaus pavaduotoja ugdymui laikinai einanti direktoriaus pareigas Daiva Čepanonienė
* Direktoriaus pavaduotoja ugdymui Aušra Jankauskienė
* Direktoriaus pavaduotojas ugdymo aprūpinimui Vytautas Česnauskas

## Nuorodos
* Mokyklos svetainė
Alytaus Panemunės progimnazija

**Alytaus Panemunės progimnazija** – dieninė, savarankiško mokymosi bendrojo lavinimo mokykla Alytuje, A. Jonyno g. 10, vykdanti pradinio, pagrindinio ir papildomo ugdymo programas lietuvių kalba. Įstaigos kodas 191056771. Steigėjas Alytaus miesto savivaldybės taryba.

## Istorija
1988 m. rugsėjo 1 d. – Alytaus miesto 11-oji vidurinė mokykla; 1994 m. rugsėjo 1 d. – Alytaus Panemunės vidurinė mokykla; 2011 m. rugsėjo 1 d. – Alytaus Panemunės pagrindinė mokykla. 2018 m. rugsėjo 1 d. – Alytaus Panemunės progimnazija.

## Direktoriai
* Zenius Kunigonis (1988-2017) 
* Giedrė Romaškienė (nuo 2018-01-02)

## Šaltiniai

## Nuorodos
* Mokyklos svetainė
Alytaus Putinų gimnazija

**Alytaus Putinų gimnazija** – dieninė, savarankiško mokymosi bendrojo lavinimo mokykla Alytuje, Šaltinių g. 1, vykdanti pagrindinio, vidurinio ir papildomo ugdymo programas. Įstaigos kodas 191056248. Mokykloje nebėra pradinių klasių. 

## Istorija

Alytaus 6-oji vidurinė mokykla įsteigta 1974 m. rugsėjo 1 d. 1994 m. mokyklai suteiktas Putinų vardas. 2010 m. suteiktas gimnazijos statusas.

## Direktoriai
* 1988 m. Alfonsas Žiūkas
* 2016 m. Daiva Sabaliauskienė

## Išnašos

## Nuorodos
* Mokyklos svetainė
Islamiškoji teisė

**Islamo teisė** – Islamo religinė teisė; visuma teisės normų, reguliuojančių Islamo išpažinėjų santykius religinėje, politinėje ir kitose srityse.

## Šarija

Šarija – idealiu tipiniu atveju yra teisinis musulmonų vadovas (panašiai kaip krikščionių Katekizmas arba moralinė teorija). Šariatas duotas Dievo ir nesulaužomai galioja nuolat.
*[[Fikh]]* – teisės mokslas – tiria „žemiškąją“ teisinę tikrovę. Tarp šariato ir *Fikh* nuolat tvyro įtampa, kuria gali būti paaiškinama, kodėl Šariatas jokiais amžiais nebuvo absoliučiai taikomas visa apimtimi.

Šariato pamatiniai dalykai (taisyklė dėl pasaulio šalies meldžiantis, maldos ritualai, pasninkas) nėra „justiciabilūs“, nepatenka į teisingumo sritį taikant teismuose ar pan. (dėl Suros 2,256), todėl Fikih išveda normas atvejams, kurių nereguliuoja Šariatas (pvz., kaip reikia kvalifikuoti transporto priemonės vairavimą apsvaigus nuo narkotinių, psichotropinių medžiagų arba lėktuvų nuvarymą, teroro aktus etc.). Šariatas duoda impulsą islamo teisėtyrai (Fikh), tačiau ją veikia politiniai veiksniai (politinė sistema), viešoji nuomonė, visuomenės spaudimas.

## Istorija
Šiuolaikinė islamo teisė nebeegzistuoja tokia forma, kokia egzistavo Mahometo laikais. Prešislaminėje gentinėje kultūroje Tribalizmas dėl teisinių ginčų buvo kreipiamasi į *hakam*, garsėjusį ypatinga išmintimi. Kaip ir paprastas žmogus jis neturėjo jokios (vykdomosios) valdžios galių, jei reikėjo prievarta vykdyti sprendimą, todėl prieš sprendžiant bylą, jis iš ginčo šalių pareikalaudavo priesaikos bei perduoti kupranugarį trečiam asmeniui kaip užtikrinimo priemonę (dėl sprendimo vykdymo).

Po Mahometo ir jo pasekėjų *[[Hidžra|Hidžros]]* iš Mekos į Mediną, Mahometas tapo tokiu arbitru (*hakam*). Taip pat pirmieji „teisėjai“ Kalifai (*Rašidun*) ėjo arbitrų pareigas musulmonų bendruomenėje. Tik Umayyaden-Kalifai paskiria teisėjus (*[[qadi]]*) kuriems buvo užtikrinta palyginti didelė sprendimo laisvė. Jie teisė pagal *[[ra'y]]* („nuomonė“) su atitinkamu rekursu į Koraną, atsižvegdavo į tradicijas bei vietos paprotinę teisę (*`urf*).

Seniausios svarbiausios Islamo teisės mokyklos (*[[Madhhab]]*) – Kufa, Basros (Irakas), Medinos ir Mekos mokyklos, besiskyrusios vietos paprotine teise. VIII a. kilo judėjimas, siekęs didesnės tikrųjų Islamo šaltinių svarbos.

## Taip pat skaitykite
* Šariatas

## Nuorodos
* Islamiškoji teisė – musulmonų išganymo kelrodis  Egdūnas Račius, 2004 m. rugsėjo 26 d.
* Išnašos:
Fikhas

**Fikhas** ( „gilus išmanymas“) – islamiškosios teisės mokslas, religinė teisėtyra. Rinkinys Korano ir sunos normų arba iš jų kylančių taisyklių, arba besiremiančių teisės aiškintojų, teisėtyrininkų (*Fuqaha*) teiginiais, jei Korane ir Sunoje neminima. Romanų-germanų tradicijoje atitikmuo – romėnų *[[iuris prudentia]]*. Fikhas apima visus musulmonų religinio, civilinio bei valstybinio gyvenimo santykius.

Fikhas klostėsi VIII–IX a. (iki tol teisės klausimai buvo sprendžiami remiantis arabų ikiislamine paprotine teise arba teisynais, galiojusiais užkariautose teritorijose). Veikė fikho įvairios mokyklos, taikančios skirtingus metodus, bet vyravo nuomonė, kad atsakymai į visus klausimus yra Korane ir sunoje.

XIX a. fikhas kaip valstybinė teisė daugelyje musulmoniškų kraštų buvo išstumtas vakarietiškos teisės. Dabar fikhu paremta Saudo Arabijos ir Afganistano teisinė sistema, iš dalies – Irano teisė.

## Išanšos
* Islamiškoji teisė – musulmonų išganymo kelrodis  Egdūnas Račius, 2004 m. rugsėjo 26 d.
Alytaus Vidzgirio progimnazija

**Alytaus Vidzgirio progimnazija** – dieninė, savarankiško mokymosi bendrojo lavinimo mokykla Alytaus mikrorajone Vidzgiryje, Kaštonų g. 3, vykdanti pradinio, pagrindinio ir papildomo ugdymo programas. Įstaigos kodas 191056433.

## Istorija

1977 m. sausio mėnesį padėti pamatai Alytaus 8-osios vidurinės mokyklos pastatui. Aplinką tvarkė, sodino medelius būsimieji mokyklos  mokytojai ir mokiniai. Statybos baigtos ir mokykla atiduota jos šeimininkams 1977 m. rugpjūtį. 1977 m. rugsėjo 1 d. mokyklos slenkstį peržengė pirmieji mokyklos mokytojai ir mokiniai. Mokyklai vadovavo istorijos mokytojas Petras Kaminskas ir pavaduotojos Z. Burokienė, E. Urbanavičienė, V. Valivonienė. 1980 m. išleista I abiturientų laida, atestatai įteikti 33 abiturientams.

1981 m. mokykloje suburti pirmieji šokių kolektyvai. Tai buvo 4-6 klasių mokiniai, kuriems vadovavo mokytoja Marija Markevičienė. Šokti jiems taip patiko, kad dabar atveda jau savo vaikus į jaunučių grupę. Pavaduotojais dirbo Albinas Čebatorius, Leonas Gailius, Violeta Pakalniskienė, Irena Glaveckienė. 

1992 m. įkurta mokinių savivaldos organizacija – moksleivių seimas. 1993 m. įkurta mokyklos taryba – mokyklos demokratijos garantas. Pirmoji tarybos pirmininkė G. Malaškevičienė, vėliau vadovavo R. Jauneikienė, V. Manerskienė, mokyklos auklėtinė Daiva Baliukonytė. 1994 m. rugsėjo 1 d. mokykla pavadinta Vidzgirio vidurine mokykla. Tokį pavadinimą sąlygojo geografinė padėtis: mokykla įsikūrusi Vidzgirio gyvenamajame rajone. 1996 m. liepos mėnesį įteisintas mokyklos finansinis savarankiškumas. 

1997 m. spalio 25 d. mokykla šventė 20 metų jubiliejų, išleista 18 abiturientų laidų, mokyklą baigė 742 abiturientai. 10 abiturientų mokyklą  baigė aukso medaliu, 23 – sidabro. 1997 m. spalio 25 d. išleistas pirmasis mokyklos laisvo ir nepriklausomo laikraščio *Savo vietoj* numeris. Pirmojo laikraščio numerio redaktorius buvo Karolis Jachimavičius, redaktoriaus pavaduotoja-Vilija Tauraitė, mokytoja Daiva Baliukonytė ir Virginija Margelytė, maketuotojai-mokytojas Vidas Žemaitis ir mokiniai Stasys Ivašauskas ir Juozas Kazakevičius. Pirmąjį numerį sudarė 8 puslapiai. 2000 m. gruodžio mėn. išleistas laikraščio pirmasis priedas moksleivių tėvams pavadinimu „Iš arčiau“.  2000 m. mokykloje pradėtas įgyvendinti profilinis mokymas, pradinėse klasėse pradėtas ankstyvasis anglų kalbos mokymas, pradėjo veikti priešmokyklinė grupė.

2009 m. Alytaus Vidzgirio vidurinė mokykla išleido paskutinę abiturientų laidą ir tapo pagrindine.

## Direktoriai
* 1977 m. Petras Kaminskas
* 1992 m. Valdas Račkauskas

## Nuorodos

* Mokyklos svetainė